รายการระหว่างกัน

1. ลักษณะของรายการ

รายการระหว่างบริษัท กรุงเทพดุสิตเวชการ จำกัด (มหาชน)
กับบริษัทหรือบุคคลที่มีความเกี่ยวข้องกันได้เปิดเผยไว้แล้วในหมายเหตุประกอบงบการเงิน หมายเหตุ
9 โดยสามารถจำแนกลักษณะรายการ ได้เป็น 2 ประเภท คือ

1.1 รายการค้าที่เป็นปกติการค้า

บริษัทมีนโยบายในการทำรายการระหว่างกันที่เป็นรายการที่มีลักษณะตามปกติธุรกิจทั่วไป เช่น
รายการรายได้ค่ารักษาพยาบาลที่เกิดจากการส่งต่อคนไข้ระหว่างกัน
รายได้ค่าวิเคราะห์แลประหว่างกัน ฯลฯ
ซึ่งรายการระหว่างกันดังกล่าวที่เกิดขึ้นนั้นเป็นความจำเป็นและมีความสมเหตุสมผลของการทำรายการ
เพื่อสนับสนุนการดำเนินธุรกิจหรือการค้าปกติของธุรกิจ และเพื่อก่อให้เกิดประโยชน์สูงสุดต่อบริษัท
โดยมีเงื่อนไขทางการค้าไม่แตกต่างจากการทำรายการกับลูกค้าทั่วไป หรือบุคคลภายนอก

1.2 รายการให้ความช่วยเหลือทางการเงิน

ณ วันที่ 31 ธันวาคม 2549 บริษัทมีรายการให้ความช่วยเหลือทางการเงินแก่บริษัทที่เกี่ยวข้องกัน
โดยเป็นภาระหนี้เงินต้นคงค้าง ดังนี้คือ

(หน่วย : ล้านบาท)

+----------------------+------------------+---------------+------------+
| บริษัทที่เกี่ยวข้อง         | ลักษณะความสัมพันธ์   | เงินให้กู้ระยะสั้น  | เงิน        |
|                      |                  |               | ให้กู้ระยะยาว |
+----------------------+------------------+---------------+------------+
| 1. บริษัท              | บริษัทถือหุ้น 79%     | 0.0           | 1.2        |
| โรงพยาบาลกรุงเทพ      |                  |               |            |
|                      | และมีกรรมการร่วม   |               |            |
| พระประแดง จำกัด       |                  |               |            |
+----------------------+------------------+---------------+------------+
| 2. บริษัท              | บริษัทถือหุ้น100%     | 35.0          | 0.0        |
| กรุงเทพเฮลิคอปเตอร์     |                  |               |            |
| เซอร์วิสเซส จำกัด       | และมีกรรมการร่วม   |               |            |
+----------------------+------------------+---------------+------------+
| รวมภาระเงินต้นทั้งสิ้น     |                  | 35.0          | 1.2        |
+----------------------+------------------+---------------+------------+

บุคคลที่มีความเกี่ยวข้องโดยเป็นกรรมการและผู้บริหารร่วม ได้แก่

1. นายแพทย์จุลเดช ยศสุนทรากุล

2. นายอนุชาต ชัยประภา

3. นายแพทย์พงษ์ศักดิ์ วิทยากร

4. นายวัลลภ อธิคมประภา

5. นายแพทย์ชาตรี ดวงเนตร

6. นายธวัชวงค์ ธะนะสุมิต

บุคคลที่มีผลประโยชน์ร่วมถือหุ้นในบริษัทย่อยและบริษัทร่วมเกินร้อยละ 5
ของจำนวนหุ้นที่มีสิทธิออกเสียงของบริษัทดังกล่าว

- ไม่มี -

2. ขั้นตอนการเข้าทำรายการ

บริษัทมีนโยบายในการทำรายการระหว่างกันที่เป็นรายการที่มีลักษณะตามปกติธุรกิจทั่วไป
ซึ่งรายการระหว่างกันดังกล่าวที่เกิดขึ้นนั้นเป็นความจำเป็นและมีความสมเหตุสมผลของการทำรายการเพื่อสนับสนุนสภาพคล่องและเพื่อก่อให้เกิดประโยชน์สูงสุดต่อบริษัท

บริษัทมีมาตรการหรือขั้นตอนการอนุมัติการเข้าทำรายการ คือ
ฝ่ายจัดการจะเป็นผู้พิจารณาตัดสินใจในกรณีที่เป็นการทำรายการระหว่างกันที่มีขนาดเล็กและเป็นรายการที่มีเงื่อนไขการค้าปกติ
คณะกรรมการบริษัทจะเป็นผู้พิจารณาตัดสินใจในกรณีที่เป็นการทำรายการระหว่างกันที่มีขนาดกลางและขนาดใหญ่ที่เป็นรายการที่มีเงื่อนไขการค้าปกติ
รวมถึงรายการที่มีขนาดเล็กและขนาดกลางที่ไม่เป็นไปตามเงื่อนไขการค้าปกติ
สำหรับรายการที่มีขนาดใหญ่และไม่เป็นไปตามเงื่อนไขการค้าปกตินั้นที่ประชุมผู้ถือหุ้นจะเป็นผู้พิจารณาตัดสินเข้าทำรายการ
โดยการพิจารณาขนาดของรายการแบ่งเป็นดังนี้

-   รายการขนาดเล็ก คือ รายการที่มีมูลค่าน้อยกว่าหรือเท่ากับ 1 ล้านบาท หรือ
    น้อยกว่าหรือเท่ากับร้อยละ 0.03 ของสินทรัพย์ที่มีตัวตนสุทธิแล้วแต่จำนวนใดสูงกว่า

-   รายการขนาดกลาง คือ รายการที่มีมูลค่ามากกว่า 1 ล้านบาทแต่น้อยกว่า 20 ล้านบาท หรือ
    มากกว่าร้อยละ 0.03 แต่ต่ำกว่าร้อยละ 3 ของสินทรัพย์ที่มีตัวตนสุทธิ
    แล้วแต่จำนวนใดจะสูงกว่า

-   รายการขนาดใหญ่ คือ รายการที่มีมูลค่ามากกว่าหรือเท่ากับ 20 ล้านบาท หรือ
    มากกว่าร้อยละ 3 ของสินทรัพย์ที่มีตัวตนสุทธิ แล้วแต่จำนวนใดจะสูงกว่า

ทั้งนี้หากรายการดังกล่าวเป็นรายการที่เกี่ยวโยงกันตามความหมายของตลาดหลักทรัพย์แห่งประเทศไทย
บริษัทจะปฏิบัติตามกฎ ระเบียบ ของตลาดหลักทรัพย์แห่งประเทศไทยทุกประการ

เพื่อเป็นการคุ้มครองผู้ลงทุนบริษัทได้จัดให้มีการประชุมคณะกรรมการที่มีกรรมการตรวจสอบเข้าร่วมประชุมเพื่อดูแลให้รายการระหว่างกันเป็นไปอย่างยุติธรรมและมีนโยบายการกำหนดราคาที่เหมาะสม
โดยการพิจารณาจากเงื่อนไขต่างๆ
ให้เป็นไปตามการค้าปกติในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
บริษัทจะจัดให้บุคคลที่มีความรู้ความชำนาญให้ความเห็นต่อรายการดังกล่าว
และนำความเห็นนั้นไปประกอบการตัดสินใจของคณะกรรมการตรวจสอบ และ/หรือ
คณะกรรมการบริษัท และ/หรือ ที่ประชุมผู้ถือหุ้น แล้วแต่กรณี ทั้งนี้
บริษัทได้เปิดเผยรายการระหว่างกันในหมายเหตุประกอบงบการเงินประจำปีที่ได้รับการตรวจสอบจากผู้ตรวจสอบบัญชี

อย่างไรก็ตามสำหรับรายการให้ความช่วยเหลือทางการเงินระหว่างบริษัทฯ และบริษัทย่อย
นอกจากในส่วนของเงินให้กู้ยืมระยะสั้นแก่บริษัทย่อยที่บริษัทถือหุ้นร้อยละ 100 แล้ว
ในส่วนของการทำรายการเกี่ยวกับเงินให้กู้ยืมระยะยาว ซึ่งปัจจุบันมีเงินต้นคงค้างเพียง 1.20
ล้านบาทดังกล่าวนั้น บริษัทได้รับอนุมัติจากที่ประชุมใหญ่สามัญผู้ถือหุ้นประจำปี 2544
ให้บริษัทสามารถให้ความช่วยเหลือทางการเงินแก่บริษัทย่อย บริษัทร่วม
และบริษัทที่เกี่ยวข้องกันในวงเงินไม่เกิน 1,500 ล้านบาท โดยบริษัท ยูไนเต็ดแอ๊ดไวเซอรี่
เซอร์วิส จำกัด ในฐานะที่ปรึกษาทางการเงินอิสระในขณะนั้นมีความเห็นว่า
การทำรายการระหว่างกันสำหรับการให้กู้ยืมแก่บริษัทย่อย บริษัทร่วม
และบริษัทที่เกี่ยวข้องดังกล่าวสมเหตุผลและยุติธรรม

3. แนวโน้มการทำรายการระหว่างกันในอนาคต

บริษัทมีนโยบายการทำรายการระหว่างกันในอนาคตดังนี้

+--------------------------+-------------------------------------------+
| ประเภทรายการ             | แนวโน้มและนโยบาย                           |
+==========================+===========================================+
| รายการธุรกิจการค้าทั่วไป เช่น  | บริษัทดำเนินการตามปกติธุรกิจโดยคิดค่าตอบแทนใ      |
| การให้บริการรักษาพยาบาล     | นราคาตลาดที่เหมาะสมและไม่แตกต่างจากบุคคลภายนอก |
| การให้บริการวิเคราะห์แลป     |                                           |
| เป็นต้น                    |                                           |
+--------------------------+-------------------------------------------+
| รา                       | บริษัทดำเนินการตามปกติธุรกิจ โดยให้ และ / หรือ    |
| ยการที่เกิดตามธุรกิจการค้าทั่วไป | ได้รับ เงื่อนไขการชำระหนี้                      |
| เช่น ลูกหนี้การค้า เจ้าหนี้การค้า | ร                                         |
| เป็นต้น                    | วมทั้งระยะเวลาการชำระหนี้ที่เท่าเทียมกับบุคคลภายนอก |
+--------------------------+-------------------------------------------+
| เงินทดรองจ่าย              | บริษัทจะดำเนินการลดรายการให้เหลือน้อยที่สุด        |
|                          | โดยจะจำกัดทั้งประเภทของรายการธุรกรรมและวงเงิน  |
+--------------------------+-------------------------------------------+
| ก                        | ในอนาคตบริษ                                |
| ารให้ความช่วยเหลือทางการเงิน | ัทไม่มีนโยบายให้ความช่วยเหลือทางการเงินแก่บริษัทย่อย |
|                          | บริษัทร่วมและบริษัทที่เกี่ยวข้อง เนื่องจากบริษัทเห็นว่า   |
|                          | บริษัทย่อย                                   |
|                          | บริษัทร่วมและบริษัทที่เกี่ยวข้อ                     |
|                          | งเหล่านั้นมีความสามารถในการหาแหล่งเงินกู้ด้วยตัวเอง |
|                          | เช่น การกู้ยืมเงินโดยตรงจากสถาบันการเงิน         |
|                          | โดยบริษัทจะร่ว                               |
|                          | มกับบริษัทในเครือเจรจาต่อรองเพื่อให้ได้เงื่อนไขที่ดีที่สุด |
|                          |                                           |
|                          | อย่างไรก็ดี                                  |
|                          | หากกรณีที่มีบริษัทในเครือใดที่ยัง                   |
|                          | ไม่มีความสามารถในการกู้ยืมโดยตรงจากสถาบันการเงิน |
|                          | บริษัทจะให้ความช่วยเหลือหากจำเป็น ทั้งนี้           |
|                          | ในการกำหนดวงเงิน                           |
|                          | กู้ยืมบริษัทจะประเมินในด้านความสามารถในการชำระหนี้ |
|                          | มากกว่าสัดส่วนในการถือหุ้นของบริษัท               |
|                          | โดยเงื่อนไขหรืออัตราดอกเบี้ยจะเป็นไปตามอัตราตลาด  |
|                          | และต้องไม่ต่ำกว่าต้นทุนของบริษัท ทั้งนี้              |
|                          | การเข้าทำรายการดังกล่าวจะเป็นไป               |
|                          | ตามกฏหรือข้อกำหนดของตลาดหลักทรัพย์แห่งประเทศไทย |
+--------------------------+-------------------------------------------+
| การให้คำปรึกษาและบริหาร     | บริษัทให้คำปรึกษาและบริหาร เช่น                 |
|                          | การทำระบบเงินเดือน                          |
|                          | โดยคิดค่าตอบแทนใ                            |
|                          | นราคาตลาดที่เหมาะสมและไม่แตกต่างจากบุคคลภายนอก |
|                          | โดยมีสัญญาการให้บริการที่ชัดเจน                  |
+--------------------------+-------------------------------------------+